Viborger Samler, 1839-11-11
Jndenlandske Efterretninger. J Roeskilde Avis læses under 29de Octbr.: "Jgaar Formiddags Klokken 10 forkyndte Byklokken den bebudede Fest i Anledning af vor Raadstues Ombygning. Et stort Antal af Byens Jndvaanere havde forsamlet sig, og Høitideligheden aabnedes med en Cantate. Derpaa foredrog Borgermesteren Hr. Justitsraad Foss i en Tale Bygningens Historie fra den Tid den var en catholsk Kirke til dens nuværende Skikkelse; hvor høiligen Byen og begge Herrederne havde trængt til menneskelige Arrester; hvorledes Rettens Værdighed havde fordret passende Localer, og Borgerne et til Tiden og Byens Tiltagende svarende Forsamlingsted. Dernæst udviklede handen nye Communalanordnings Væsen, de velsignede Frugter den lover Borgerne, naar den rigtig opfattes, og Magistratens og Borgerrepræsentanternes gjensidige Forhold til hinanden; henvendte sig til de Borgere, der havde forestaaet, og de Mestere, der havde udført Arbeidet, og endte med et Hurra for Hs. Majestæt Kongen, for Hs. Kgl. Høihed Prinds Christian og for gamle Roeskilde. Til Slutningen blev igjen afsunget en Cantate. Om Aftenen var i den Anledning et stort Festmaaltid for omtrent 100 af Stadens Jndvaanere, hvor Skaaler udbragtes passende til Dagens Høitidelighed." Jblandt særskilte Bekjendtgjørelser i "Almindelig Commissions-Tidende Nr. 253 findes Følgende: "J Anledning af den af Hr. Viinhandler Koch bebudede Auction over forskjellige Vine, hvoriblandt ogsaa findes anfort Lacrymæ Christi, da det staaer i denne Avis tillader man sig at offentliggjøre følgende Attest, udstædt af Viinhandlerlaugets Oldermand, Hr. Agent Steinbach: "Efter Forlangende erklæres herved, at den mig til Undersøgelse leverede Bouteille, forseglet med Lak "Koch, forefindes at indeholde Druebrændeviin med Tilsætning af Hindbær- og Jordbærsaft samt Sukkerstof, der sædvanligen benævnes, Hindbærcognac." Nævnte Bouteille retournerer herved, forsynet med Viinhandlerlaugets Segl. Kjøbenhavn, den 12te Septbr. 1839. H. J. Stein bach p. t. Oldermand for Viinhandler, og Fasbinderlauget." – Den i Attesten omtalte Bouteille blev af Hr. Viinhandler Koch selv solgt for Lacrymæ Christi, og da man tillod sig at bemærke, at den smagte meere som Brændeviin end Viin, smagte han selv paa den, og vedblev sin Paastand. Flasken blev derpaa, i Vidners Overværelse, forseglet med et af Hr. Koch leveret Signet, og derpaa bragt til Hr. Agent Steinbach, hvor den i samme Vidners Nærværelse aabnedes og undersøgtes, hvorpaa den atter forsegledes med Laugets Segl, og opbevares indtil videre. Hr. H. Hartvigson i Greenaae, imod hvem der flere Gange i Aarh. Av. har været fremsat temmelig alvorlige Sigtelser med Hensyn til stedfundne Misligheder ved Udlosningen og Bjergningen af Ladningen fra den ved Treaa Mølle strandede Skonnert, Paradies, bekjendtgjør nu i f. Bl., at da Udlosningen og Bjergningen passerede under Øvrighedens Tilsyn og samme er foredraget det kgl. danske Cancellie, saa vil Enhver, hvem det af Sandhedskjærlighed maatte interessere at kjende Sagen, vistnok hos rette Vedkommende finde fornøden Oplysning, idet han ikke attraaer nogen videre Fyldestgjørelse. Fra en "Porcellain- og Glastøi-Sammensætter, N. Jfversen læses følgende poetiske Annonce i Aalb. Av.;"Maaskee man troer, den gamle Klinker han er død – One saamæn, det har Skam ingen Nød! Han lever her som Fisken rask endnu, - Slaaer derfor, Piger, dygtigt kun itul Hvem kan og være mod de stakkels Piger haard, Een Skilling Klinken er dog ingen Herregaard; Kun det for Alting saadant klinkes maa, At ei i lunket Vand det fra hinanden gaae."